Danny Welbeck
Deni Velbekas (Danny Welbeck; g. 1990 m. lapkričio 26 d.) – iš Ganos kilęs Anglijos futbolininkas, rungtyniaujantis vidurio arba krašto puolėjo pozicijoje. „Watford FC“ klubo žaidėjas. Karjerą pradėjo 2008 m. „Manchester United“ klube, kurio jaunimo komandose treniravosi. Skolintas „Preston North End“ ir „Sunderland“, bet nuo 2011 m. tapo Mančesterio klubo pagrindinės sudėties žaidėju. Deni Velbekas žaidė Anglijos jaunimo rinktinėse, o nacionalinėje komandoje debiutavo 2011 m., varžybose prieš Ganą (ši šalis kaip tik siekė įtraukti Velbeką į savo komandą). 2012 m. Europos čempionate Velbekas įmušė pergalingą įvartį į Švedijos vartus (po Teo Volkoto perdavimo).